### Beslutninger

Forslaget blev på byrådsmødet den 25. juni 2025 henvist til Magistraten med henblik på at indgå i budgetdrøftelserne for 2026.

###

BUDGETFORSLAG FRA EL

I mange år er standarden på det specialiserede socialområde blevet ringere og ringere. Området har været ramt af nedskæringer i form af sparekataloger, men også i form af løbende nedskæringer undr navn af bl.a. fællesbidrag, barselsbidrag, finansieringsbidrag og effektiviseringsbidrag. Samtidig har området haft en helt tilstrækkelig budgetmodel, der ikke reelt har kompenseret for befolkningsudviklingen på området. Nedenstående graf udarbejdet af MSB illustrerer tydeligt, hvorfor budgetmodellen er helt utilstrækkelig.

Det har bl.a. vist sig gennem skandaler på bosteder og ved Ankestyrelsens underkendelse af kommunale afgørelser.

Det sociale område tåler absolut ikke flere besparelser – heller ikke små reguleringer af serviceniveauet. Det er bydende nødvendigt, at der tilføres flere penge, så det generelle serviceniveau kan højnes til et mere acceptabelt niveau.

Enhedslisten foreslår derfor, at det specialiserede socialområde tilføres min. 230 mio. kr. i 2026. Enhedslisten foreslår herudover, at der udarbejdes en ny budgetmodel for området. Modellen skal sikre, at budgettet fremover reguleres i takt med befolkningsudviklingen i den befolkningsgruppe, der har behov for sociale ydelser og under hensyntagen til hvilke tilbud, de har brug for. Samtidig skal budgetmodellen give 100% kompensation, og ikke kun delvis kompensation.